Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 6423

2. Megjegyzés. – Azokban a légijármű vevőkben, amelyek vett vivőhullám-zajviszony mérést alkalmaznak a zaj-zár működtetésére, a két vagy több eltolású vivőfrekvencia vétele által okozott audio heterodineket zajként lehet értelmezni, és azt eredményezik, hogy az audio kimeneten a zaj-zár működését idézik elő még akkor is, amikor kielégítő megkívánt jel van. Annak érdekében, hogy a fedélzeti vevő rendszer megfeleljen a II. Rész 2.3.2.2 pontjába foglalt érzékenységre vonatkozó ajánlásoknak, a vevők tervezésénél szükség lehet annak biztosítására, hogy érzékenységüket magas szinten tartsák, amikor eltolt vivőfrekvenciás átviteleket vesznek. A zajzár működtetés vivőszintfüggő módosítása nem megfelelő megoldás erre a követelményre, a szintfüggő zajzár nyitási szint lehető legalacsonyabbra történő állítása javít a helyzeten. 1.3 A COM vevő rendszerek érzéketlenségi teljesítménye a VHF FM rádióadás interferencia jelenlétében 1.3.1 Hivatkozással a II. Rész 2.3.3.2 pontjának Megjegyzésére, a meghatározott érzéketlenségi paramétert a vevő rendszer normál vételi paramétereihez képesti romlásként kell definiálni és mérni, a megkívánt bemenő jel jelenléte esetén szabványos feltételek között. Ez a vevőállomás berendezéseinek rendszeresen ismételt ellenőrzését teszi lehetővé és megkönnyíti annak minősítését. Megfelelő immunitási méréshez mínusz 87 dBm-es hasznos jel alkalmazható 1 kHz-es hang-frekvenciás modulációval 30 százalékos modulációs mélység mellett. A jel-zaj viszony nem eshet 6 dB alá akkor, amikor a II. Rész 2.3.3.1 és 2.3.3.2 pontjában meghatározott interferáló jeleket alkalmazzák. A műsorszóró sávbeli jeleket a 87,5 és a 107,9 MHz közötti intervallumban lévő frekvenciákból kell kiválasztani és egy reprezentatív rádióadás jellemző jellel kell modulálni.

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes